Zapisnik sa sjednice Učiteljskog vijeća održane dana 13.06.2017. godine u prostoriji zbornice Osnovne škole Donji Lapac s početkom u 14:00 sati.

Prijedlog dnevnoga reda:

1. Ostvarivanje godišnjeg plana rada škole
2. Utvrđivanje uspjeha učenika i analiza rada na kraju nastavne godine
3. Formiranje komisije za popravne ispite u kolovozu
4. Možebitno

Nazočni: Božana Brnjas, Ljubica Godeč, Ivica Bunčić, Slaviša Simaković, Štefica Barišić, Mirjana Prusac, Martina Dražić, Josip Prusac, Milena Bajić, Olivera Mazija, Kristina Kristić – Atlagić, Goran Prajo, Greta Prajo, Ljiljana Klobučar, Predrag Rodić, Radmila Kuga, ravnatelj škole Marko Matić i tajnik škole Zlatko Brnjas kao zapisničar.

Izočni: Miroslav Klobučar – opravdao izostnak

Ravnatelj otvara sjednicu Učiteljskog vijeća, pozdravlja nazočne učitelje i stručne suradnike, te konstatira da je na sjednici nazočan dovoljan broj članova za punovažno odlučivanje. Zatim ravnatelj čita prijedlog dnevnoga reda, pita nazočne učitelje i stručne suradnike imaju li primjedbi i nadopuna na dnevni red ove sjednice. Primjedbi i nadopuna nema, te ravnatelj daje na glasovanje prijedlog dnevnoga reda.

ODLUKA: Javnim dizanjem ruku prijedlog dnevnoga reda ove sjednice jednoglasno je usvojen sa 17 javnih glasova.

AD 1.) Ostvarivanje godišnjeg plana rada škole

Ravnatelj čita prvu točku dnevnoga reda, navodi kako će izlaganje krenuti od prvoga razreda pa nadalje. Riječ uzima razrednica prvog razreda koja navodi kako je plan rada ostvaren sa 181 radni dan, nadalje uzimaju riječ razrednici ostalih razreda te svaki od njih navodi kako je plan rada za svaki razred ostvaren sa ukupno 181 radnim danom. Nakon izlaganja svih razrednika, riječ uzima ravnatelj koji pita članove Učiteljskog vijeća imaju li pitanja i primjedbi. Pitanja i primjedbi nema, te ravnatelj zaključuje prvu točku dnevnoga reda.

AD2.) Utvrđivanje uspjeha učenika i analiza rada na kraju nastavne godine

Ravnatelj čita drugu točku dnevnoga reda, navodi kako će izlaganje i u ovoj točci krenuti sa prvim razredom pa nadalje. Riječ uzima razrednica prvog razreda Martina Dražić koja navodi kako u prvom razredu ima ukupno 8 učenika od čega je 6 djevojčica, navodi kako je šest učenika prošlo razred sa ocjenom odličan te dvoje učenika sa četiri, suradnja sa roditeljima je dobra, te svi su sati ispunjeni prema godišnjem planu i programu rada. Riječ uzima razrednica Olivera Mazija koja navodi da u drugom razredu ima ukupno 9 učenika od toga je 2 djevojčice, navodi kako je ukupno tri učenika završilo razred sa odličnim uspjehom, sa vrlo dobrim tri učenika, sa dobrim dva učenika i jedan učenik sa dovoljnim. Ukupno je opravdanih 309 sati, uzorno vladanje je kod svih učenika, i jedan učenik ide po prilagođanom programu. Riječ uzima razrednica trećeg razreda koja navodi kako u trećem razredu ima ukupno 16 učenika od čega je 9 djevojčica. Treći razred sa odličnim uspjehom završilo je 9 učenika te sa vrlodobrim 7 učenika. Prilagođenog programa nema, te opravdanih sati je ukupno 420 sati. Suradnja sa roditeljima je odlična, te razrednica navodi da je to jedna jako odgovorna i savjesna generacija. Riječ uzima učiteljica četvrtog razreda koja navodi kako u četvrtom razredu ima ukupno 9 učenika od čega je 4 djevojčice. Četvrti razred sa odličnim uspjehom završilo je 4 učenika, sa vrlodobrim 4 učenika i jedan sa tri. Učiteljica navodi kako je Aleksandar Stević uspijo proći sa četiri no, da to nije realna ocjena jer navedeni učenik ima velike poteškoće te da mu je iz srpskog jezika i vjeronauka zaključeno pet te da mu je to prodiglo prosjek. Učiteljica navodi kako u četvrtom razredu ima jedan učenik po prilagođenom i jedan uz individualizirani pristup. Učiteljica navodi kako ima ukupno 59 opravdanih izostanak, održanih 5 roditeljskih sastanak. Nakon izlaganja učiteljice četvrtog razreda riječ uzima razrednica petog razreda Milena Bajić koja navodi da u petom razredu ima ukupno 11 učenika od čega je 5 djevojčica. Razrednica navodi kako u razredu ima jedan učenik koji ide po prilagođenom, razred su sa odličnim uspjehom završili 3 učenika, sa vrlodobrim 4 učenika, sa dobrim 3, dovoljnim 1 učenika. Razrednica navodi da je bilo malo problema oko ponašanja učenika, no da je to sve riješeno. Opravdanih izostanaka ima 423. razrednica navodi kako je suradnja sa roditeljima dobra. Nakon izlaganja razrednice petog razreda riječ uzima razrednik šestog razreda kojji navodi kako je u šestom razredu ukupno 14 učenika, od čega je 5 djevojčica. Razrednik navodi kako je održano 4 roditeljska sastanka, 13 neopravdanih sati, jedan učenik ide po prilagođenom, navodi kao je sa odličnim šesti razred završilo ukupno 3 učenika, sa vrlodobrim 6, 5 učenika sa tri. Navodi kako učenica Jelka Džanan ima dosta izostanaka, no sve je potkrepljeno sa doktorskom ispričnicom. Navodi kako šesti razred ima ukupno 799 opravdanih sati. Razrednik navodi kako učenik Marko Došen ima jako loše ponašanje, te navodi kako su navedenog učenika roditelji odveli na putovanje a da o tome nisu obavijestili razrednika. Razrednik navodi članovim Učiteljskog vijeća da predlaže skidanje opomene učenicima Petri Kovačević, Milanu Ovuci, Đurađ Mediću i Milošu Petroviću jer im se ponašanje poboljšalo.

ODLUKA: javnim dizanjem ruku opozivanju se opomene učenicima Petri Kovačević, Milanu Ovuci, Đurađu Mediću i Milošu Petroviću. Ova Odluka jednoglasno je usvojena sa 17 javnih glasova.

Nakon izlaganja razrednika šestog razreda, riječ uzima razrednik sedmog razreda koji navodi kako u sedmom razredu ima ukupno 11 učenika od čega je 6 djevojčica. Razrednik navodi kako ukuono ima 262 opravdana izostanka te dva učenika sa opomenom te ti učenici sa opomenom imaju vladanje dobro. Nakon izlaganja razrednika sedmog razreda riječ uzima razrednik osmog razreda koji navodi kako u osmom razredu ima ukupno 7 učenika, od čega je 4 djevojčice. Razrednik navodi kako je sa odličnim uspjehom završilo tri učenika, tri učenika sa četiri i jedan sa dobrim uspjehom. Razrednik navodi kako ima ukupno 360 opravdanih izostanaka, četiri roditeljska sastanka, suradnja sa roditeljima je bila dobra. Nakon izlaganja svih razrednika riječ uzima ravnatelj škole koji navodi ukoliko je to sve da zaključuje ovu točku dnevnoga reda.

AD3.) Formiranje komisije za popravne ispite u kolovozu

Ravnatelj čita treću točku dnevnoga reda, navodi pošto nema učenika koji nisu zadovoljili za prolaz u viši razred da nema potrebe za osnivanjem navedene komisije te da sa time zaključuje ovu točku dnevnoga reda.

AD4.) Možebitno

Ravnatelj čita četvrtu točku dnevnoga reda, navodi učiteljima i stručim suradnicima kako je dana 14.06.2017. godine svečana priredba za završetak nastavne godine, te apelira na suradnju učitelja u vezi organiziranja reda i mira na samoj priredbi. Ravnatelj pita članove Učiteljskog vijeća imaju li još što za dodati. Pitanja i primjedbi nema, te ravnatelj zaključuje ovu sjednicu Učiteljskog vijeća.

Sjednica je završila u 15:00 sati.

Zapisničar: Ravnatelj škole:

Zlatko Brnjas Marko Matić, prof.